ช่วยสรุปเรื่อง "ร่างกายขาดคาร์นิทีน" ให้หน่อยค่ะ
คาร์นิทีนCarnitine เป็นสารจากกรดอะมิโน พบได้ในเซลล์เกือบทุกชนิดของร่างกาย เป็นสารสำคัญที่เกี่ยวข้องกับการใช้พลังงานของร่างกาย ร่างกายสร้างคาร์นิทีนในตับ และในไต และมักสะสมสารนี้ไว้ใน กล้ามเนื้อลาย หัวใจ สมอง และในตัวอสุจิ อาหารที่มีคาร์นิทีนสูง เช่น เนื้อแดง เนื้อไก่ นม เนย ธัญญพืชที่ไม่ได้ขัดสี ทั้งนี้ร่างกายขาดคาร์นิทีนได้จาก 2 กรณีคือ จากพันธุกรรมผิดปกติตั้งแต่แรกเกิดที่ทำให้ร่างกายสร้างสารนี้ไม่ได้ มักพบอาการเริ่มเมื่อเด็กอายุประมาณ 5ปี โดยเด็กจะแสดงอาการจากกล้ามเนื้อลีบทั้งตัว โดยเรียกการขาดสารคาร์นิทีนจากสาเหตุนี้ว่า ภาวะขาดคาร์นิทีนปฐมภูมิPrimary carnitine deficiency ส่วนกรณีที่ 2 คือร่างกายขาดคารร์นิทีนจากโรคต่างๆที่กำจัดสารนี้ออกจากร่างกายมากขึ้น เช่น โรคไตเรื้อรัง หรือร่างกายดูดซึมคาร์นิทีนจากอาหารได้น้อยลง เช่น โรคเรื้อรังของระบบทางเดินอาหาร เช่น ลำไส้อักเสบเรื้อรัง หรือจากผลข้างเคียงของยาปฏิชีวนะบางตัวที่ทำให้ร่างกายขับคาร์นิทีนออกทางปัสสาวะเพิ่มขึ้น เช่น ยา Pivampicillin ซึ่งเรียกภาวะขาดคาร์นิทีนสาเหตุต่างๆที่ไม่ใช่จากพันธุกรรมเหล่านี้ว่าภาวะขาดคาร์นิทีนทุติยภูมิSecondary carnitine deficiency
คาร์นิทีน คือ สารจากกรดอะมิโน พบได้ในเซลล์ของร่างกายเกือบทุกชนิด และเป็นสารสำคัญที่เกี่ยวกับการใช้พลังงานของร่างกาย การที่ร่างกายขาดคาร์นิทีนมาจาก 2 กรณี คือ
1. ภาวะขาดคาร์นิทีนปฐมภูมิ มาจากพันธุกรรมผิดปกติตั้งแต่แรกเกิด ทำให้ร่างกายสร้างสารไม่ได้ เด็กจะมีกล้ามเนื้อลีบทั้งตัว
2. ภาวะขาดคาร์นิทีนทุติยภูมิ มาจากโรคที่กำจัดสารออกจากร่างกายมากขึ้น ร่างกายดูดซึมสารจากอาหารได้น้อยลง หรือผลข้างเคียงจากยาปฏิชีวนะที่ทำให้ร่างกายขับสารออกทางปัสสาวะเพิ่มขึ้น
โภชนวิทยา,เภสัชวิทยา Pharmacology